
	诇讗讬讝讛 砖讬专爪讜 讬注诇讜 专讘 诪转谞讛 讗诪专 讬讜诐 砖谞转谞讜 讛专讜讙讬 讘讬转专 诇拽讘讜专讛 讜讗诪专 专讘 诪转谞讛 讗讜转讜 讬讜诐 砖谞转谞讜 讛专讜讙讬 讘讬转专 诇拽讘讜专讛 转拽谞讜 讘讬讘谞讛 讛讟讜讘 讜讛诪讟讬讘 讛讟讜讘 砖诇讗 讛住专讬讞讜 讜讛诪讟讬讘 砖谞转谞讜 诇拽讘讜专讛 专讘讛 讜专讘 讬讜住祝 讚讗诪专讬 转专讜讬讬讛讜 讬讜诐 砖驻住拽讜 诪诇讻专讜转 注爪讬诐 诇诪注专讻讛 (转谞讬讗) 专讘讬 讗诇讬注讝专 讛讙讚讜诇 讗讜诪专 诪讞诪砖讛 注砖专 讘讗讘 讜讗讬诇讱 转砖砖 讻讞讛 砖诇 讞诪讛 讜诇讗 讛讬讜 讻讜专转讬谉 注爪讬诐 诇诪注专讻讛 诇驻讬 砖讗讬谞谉 讬讘砖讬谉 讗诪专 专讘 诪谞砖讬讗 讜拽专讜 诇讬讛 讬讜诐 转讘专 诪讙诇 诪讻讗谉 讜讗讬诇讱 讚诪讜住讬祝 讬讜住讬祝 讜讚诇讗 诪讜住讬祝 (讬讗住祝) (转谞讬 专讘 讬讜住祝) 诪讗讬 讬讗住祝 讗诪专 专讘 讬讜住祝 转拽讘专讬讛 讗讬诪讬讛: 砖讘讛谉 讘谞讜转 讬专讜砖诇讬诐 讻讜': 转''专 讘转 诪诇讱 砖讜讗诇转 诪讘转 讻讛谉 讙讚讜诇 讘转 讻讛谉 讙讚讜诇 诪讘转 住讙谉 讜讘转 住讙谉 诪讘转 诪砖讜讞 诪诇讞诪讛 讜讘转 诪砖讜讞 诪诇讞诪讛 诪讘转 讻讛谉 讛讚讬讜讟 讜讻诇 讬砖专讗诇 砖讜讗诇讬谉 讝讛 诪讝讛 讻讚讬 砖诇讗 讬转讘讬讬砖 讗转 诪讬 砖讗讬谉 诇讜: 讻诇 讛讻诇讬诐 讟注讜谞讬谉 讟讘讬诇讛: 讗诪专 专讘讬 讗诇注讝专 讗驻讬诇讜 诪拽讜驻诇讬谉 讜诪讜谞讞讬谉 讘拽讜驻住讗: 讘谞讜转 讬砖专讗诇 讬讜爪讗讜转 讜讞讜诇讜转 讘讻专诪讬诐: 转谞讗 诪讬 砖讗讬谉 诇讜 讗砖讛 谞驻谞讛 诇砖诐: 诪讬讜讞住讜转 砖讘讛谉 讛讬讜 讗讜诪专讜转 讘讞讜专 讜讻讜': 转谞讜 专讘谞谉 讬驻讬驻讬讜转 砖讘讛谉 诪讛 讛讬讜 讗讜诪专讜转 转谞讜 注讬谞讬讻诐 诇讬讜驻讬 砖讗讬谉 讛讗砖讛 讗诇讗 诇讬讜驻讬 诪讬讜讞住讜转 砖讘讛谉 诪讛 讛讬讜 讗讜诪专讜转 转谞讜 注讬谞讬讻诐 诇诪砖驻讞讛 诇驻讬 砖讗讬谉 讛讗砖讛 讗诇讗 诇讘谞讬诐 诪讻讜注专讜转 砖讘讛诐 诪讛 讛讬讜 讗讜诪专讜转 拽讞讜 诪拽讞讻诐 诇砖讜诐 砖诪讬诐 讜讘诇讘讚 砖转注讟专讜谞讜 讘讝讛讜讘讬诐 讗诪专 注讜诇讗 讘讬专讗讛 讗诪专 专讘讬 讗诇注讝专 注转讬讚 讛拽讚讜砖 讘专讜讱 讛讜讗 诇注砖讜转 诪讞讜诇 诇爪讚讬拽讬诐 讜讛讜讗 讬讜砖讘 讘讬谞讬讛诐 讘讙谉 注讚谉 讜讻诇 讗讞讚 讜讗讞讚 诪专讗讛 讘讗爪讘注讜 砖谞讗诪' {讬砖注讬讛 讻讛-讟} 讜讗诪专 讘讬讜诐 讛讛讜讗 讛谞讛 讗诇讛讬谞讜 讝讛 拽讜讬谞讜 诇讜 讜讬讜砖讬注谞讜 讝讛 讛' 拽讜讬谞讜 诇讜 谞讙讬诇讛 讜谞砖诪讞讛 讘讬砖讜注转讜:





	讛讚专谉 注诇讱 讘砖诇砖讛 驻专拽讬诐 讜住诇讬拽讗 诇讛 诪住讻转 转注谞讬转





专砖"讬





	诇讗讬讝讛 砖讬专爪讛 讬注诇讜. 讛讜砖注 讘谉 讗诇讛 专砖注 讛讬讛 讚讻转讬讘 (诪诇讻讬诐 讘' 讬讝) 讜讬注砖 讛专注 讘注讬谞讬 讛' 专拽 诇讗 讻诪诇讻讬 讬砖专讗诇 讜讛讬讬谞讜 讚拽讗诪专 专拽 砖讘讟诇 讗转 讛驻专讜住讚讗讜转 讜讗诪专 诇讗讬讝讛 砖讬专爪讜 讬注诇讜: 讛专讜讙讬 讘讬转专. 讘驻专拽 讛谞讬讝拽讬谉 (讙讬讟讬谉 讚祝 谞讝.) 诪诇讻专讜转. 诇驻讬 砖讛谉 诇讞讬谉 讜诪讗讜转讜 讛讝诪谉 讗讬谉 讻讞 讘讞诪讛 诇讬讬讘砖谉 讜讞讬讬砖讬谞谉 诪驻谞讬 讛转讜诇注转 诇驻讬 砖注抓 砖讬砖 讘讜 转讜诇注转 驻住讜诇 诇诪注专讻讛 讻讚讗诪专讬谞谉 (诪讚讜转 驻专拽 讘' 诪砖谞讛 讛'): 讬讜诐 转讘专 诪讙诇. 砖讘讬专转 讛讙专讝谉 砖驻住拽 讛讞讜讟讘 诪诇讞讟讜讘 注爪讬诐: 诪讻讗谉 讜讗讬诇讱. 诪讞诪砖讛 注砖专 讘讗讘 讜讗讬诇讱 讚诪讜住讬祝 诇讬诇讜转 注诇 讛讬诪讬诐 诇注住讜拽 讘转讜专讛 讬讜住讬祝 讞讬讬诐 注诇 讞讬讬讜: 讚诇讗 讬讜住讬祝. 诇注住讜拽 讘转讜专讛 讘诇讬诇讜转: 转拽讘专讬讛 讗讬诪讬讛. 讻诇讜诪专 讬诪讜转 讘诇讗 注转讜: 讘转 诪诇讱. 讗祝 注诇 驻讬 砖讛讬讛 诇讛. 砖讜讗诇转 诪讘转 讻讛谉 讙讚讜诇 讻讜' 砖诇讗 诇讘讬讬砖 讗转 讛砖讜讗诇转 诪转讜讱 砖讗讬谉 诇讛: 诪讘转 讻讛谉 讙讚讜诇. 砖讛讜讗 拽专讜讘 讜住诪讜讱 诇诪诇讻讜转: 住讙谉. 讻讛谉 讞砖讜讘 诪诪讜谞讛 转讞转 讻讛谉 讙讚讜诇 诇讛讬讜转 转讞转讬讜 讘讬讜诐 讛讻驻讜专讬诐 讗诐 讬讗专注 驻住讜诇 讘讻讛谉 讙讚讜诇 讘讬讜诐 讛讻驻讜专讬诐 讬砖诪砖 讝讛 讛住讙谉 转讞转讬讜: 诪砖讜讞 诪诇讞诪讛. 讛讜讗 讛讻讛谉 讛诪讻专讬讝 讘诪诇讞诪讛 诪讬 讛讗讬砖 讛讬专讗 讜专讱 讛诇讘讘 讜讙讜' (讚讘专讬诐 讻): 讗驻讬诇讜 诪拽讜驻诇讬谉 讜诪讜谞讞讬谉 讘拽讜驻住'. 讗讬砖拽讜专讬讬''谉: 爪专讬讻讬谉 讟讘讬诇讛. 讻讜诇谉 砖诇讗 诇讘讬讬砖 讗转 砖爪专讬讻讛 讟讘讬诇讛: 砖讗讬谉 讗砖讛 讗诇讗 诇讘谞讬诐. 讗诐 讘谞讬讱 讬讛讬讜 诪讬讜讞住讬谉 讛讻诇 拽讜驻爪讬谉 注诇讬讛诐 讘讬谉 讝讻专讬诐 讘讬谉 谞拽讘讜转: 注诇 诪谞转 砖转注讟专讜谞讜 讘讝讛讜讘讬诐. 砖讗讞专讬 讛谞讬砖讜讗讬谉 转转谞讜 诇谞讜 转讻砖讬讟讬谉 讜诪讬诇转讗 讘注诇诪讗 讛讜讗 讚讗诪专讬 讻诇讜诪专 讜讘诇讘讚 砖转转谞讜 诇谞讜 诪诇讘讜砖讬诐 谞讗讬诐: 诪讞讜诇. 住讘讬讘 诇砖讜谉 诪讞讜诇 讛讻专诐 (讻诇讗讬诐 驻专拽 专讘讬注讬 诪砖谞讛 讗'): 诪专讗讛 讘讗爪讘注讜. 讜讗讜诪专: 讝讛 讛' 拽讜讬谞讜 诇讜 讜讬讜砖讬注谞讜 讝讛 讛' 拽讜讬谞讜 诇讜 谞讙讬诇讛 讜谞砖诪讞讛 讘讬砖讜注转讜:





转讜住驻讜转





	转讬拽谞讜 讘讬讘谞讛 讛讟讜讘 讜讛诪讟讬讘. 驻讬专讜砖 讘讘专讻转 讛诪讝讜谉 讜诪砖''讛 转拽谞讜 讬讜转专 注诇 讛讬讬谉 讛讟讜讘 讜讛诪讟讬讘 讟驻讬 诪讘砖讗专 讚讘专讬诐 诇驻讬 砖讛讬讜 [讻诪讜] 讙讚专 讘讻专诐 讜诇讗 谞住专讞讜: 讬讜诐 转讘专 诪讙诇. 驻讬专讜砖 砖诪讜谞注讬谉 诪诇讻专讜转 注爪讬诐 诇诪注专讻讛 驻讬专讜砖 诪砖讜诐 砖讞诇砖 讻讞讛 砖诇 讞诪讛 讜诪讙讚诇讬谉 讛转讜诇注讬诐 讘讗讬诇谞讜转 讜注爪讬诐 诪转讜诇注讬诐 驻住讜诇讬诐 诇诪注专讻讛 讻讚讗诪专 [讘诪讚讜转] (驻''讘 诪''讛) 砖讛讻讛谞讬诐 讘注诇讬 诪讜诪讬谉 讛诐 诪谞拽专讬诐 讛注爪讬诐 讜诪住讬专讬谉 讛注爪讬诐 诪转讜诇注讬诐 砖驻住讜诇讜转 诇诪注专讻讛: 讚诇讗 诪讜住讬祝 讬讗住祝. 驻讬' 讗讜转讜 砖讗讬谞讜 诪讜住讬祝 诪谉 讛诇讬诇讜转 注诇 讛讬诪讬诐 讬讗住祝: 诪讗讬 讬讗住祝 转拽讘专讬讛 讗讬诪讬讛. 转讬诪讛 讜讻讬 讛讬讛 诪住讜驻拽 诪讗讬 讬讗住祝 讗诇讗 谞专讗讛 诇讜诪专 讚诇讗 诪讜住讬祝 讬住讬祝 讜诪讬讛讗 拽讘注讬 讙诪专讗 诪讗讬 讬住讬祝 讗讘诇 诇注讜诇诐 讛讜讛 讬讚注 讚讬讗住祝 讛讜讗 诇砖讜谉 诪讬转讛 讻讚讻转讬讘 (讘专讗砖讬转 诪讟) 讜讬讙讜注 讜讬讗住祝 讗诇 注诪讬讜: 讻诇 讗讞讚 讜讗讞讚 诪专讗讛 讛拽讚讜砖 讘专讜讱 讛讜讗 讘讗爪讘注讜 砖谞讗诪专 讛谞讛 讗诇讛讬谞讜 讝讛 拽讜讬谞讜 诇讜 讜讙讜' 谞讙讬诇讛 讜谞砖诪讞讛 讘讬砖讜注转讜:





专讘讬谞讜 讞谞谞讗诇

专讘 诪转谞讛 讗诪专 讬讜诐 砖谞转谞讜 讛专讜讙讬 讘讬转专 诇拽讘讜专讛 讘讜 讘讬讜诐 转拽谞讜 讛讟讜讘 讜讛诪讟讬讘 讛讟讜讘 砖诇讗 讛住专讬讞讜 讜讛诪讟讬讘 砖谞转谞讜 诇拽讘讜专讛. 讬讜诐 砖驻讜住拽讬谉 讘讜 诇讻专讜转 注爪讬诐 诇诪注专讻讛 讻讚转谞讬讗 专"讗 讛讙讚讜诇 讗讜诪专 诪讟"讜 讘讗讘 转砖砖 讻讞讛 砖诇 讞诪讛 讜诇讗 讛讬讜 讻讜专转讬诐 注爪讬诐 诇诪注专讻讛 诪驻谞讬 砖讗讬谉 讬讘砖讬诐 讜讻讬讜谉 砖讗讬谉 讬讘砖讬诐 诪转诇讬注讬谉 讜拽专讜 诇讬讛 讬讜诐 转讘专 诪讙诇. 讻诇讜诪专 诪注转讛 讗讬谉 讗谞讜 爪专讬讻讬谉 诪讙诇 诇讞转讜讱 讘讜 注爪讬诐.



[诪讻讗谉 讜讗讬诇讱] 驻讬' 诪讟"讜 讘讗讘 诪讬 砖诪讜住讬祝 诪谉 讛诇讬诇讛 诇讬讜诐 讻诇讜诪专 注讜诪讚 讘诇讬诇讛 讜砖讜谞讛 砖讻讘专 讛讗专讬讱 讛诇讬诇讛. 讜诪讬 砖诇讗 讬讜住讬祝 转拽讘专讬讛 讗讬诪讬讛 砖讗讬谞讜 诪谉 讛讞讻诪讬诐 砖诪谞讚讚讬谉 砖讬谞讛 诪注讬谞讬讛诐 讘注讜诇诐 讛讝讛 讜讞讬讬诐 诇注讜讛"讘:



讛讚专谉 注诇讱 讘砖诇砖讛 驻专拽讬诐.





专讘讬谞讜 讙专砖讜诐

讻诇 讛讻诇讬诐 讛诪砖讗讬诇讜转 讝讜 诇讝讜 讟注讜谞讜转 讟讘讬诇讛 砖诪讗 讚谞讚讛 讛讬讜. 讬讜诐 砖讻诇讜 诪转讬 诪讚讘专 讜拽讘注讜 讬讜诐 讟讜讘 诇驻讬 砖讞讝专 讛讚讬讘讜专 诇诪砖讛. 讬讜诐 砖驻讜住拽讬谉 诪诇讻专讜转 注爪讬诐 诇诪注专讻讛 讜诪讬讻谉 讜讗讬诇讱 诪讜住讬驻讬谉 诇注住讜拽 讘转讜专讛:



转砖砖 讻讞讛 砖诇 讞诪讛. 讜讗讬谞讛 诪讬讬讘砖转 讛注爪讬诐. 讬讜诐 转讘专 诪讙诇 讻诇讜诪专 诪讬讻谉 讜讗讬诇讱 讗讬谉 爪专讬讻讬谉 讛诪讙诇 诇讻专讜转 注爪讬诐:



讜讚诇讗 诪讜住讬祝 诪诇讬诇讜转 注诇 讛讬诪讬诐 诇注住讜拽 讘转讜专讛 [讬住讬祝] 诇驻讬 砖讻讘专 讙讚讜诇讬谉 讛诇讬诇讜转:



讗驻讬' 诪拽讜驻诇讬谉 讞讬讬砖讬谞谉 砖诪讛 讬砖讘讛 注诇讬讛谉 谞讚讛. 诇注砖讜转 诪讞讜诇 诇讛爪讚讬拽讬诐 砖讛爪讚讬拽讬诐 注讜砖讬谉 诪讞讜诇 讜讛拽讘"讛 讬讜砖讘 讘讗诪爪注 讜诪专讗讬谉 讝讛 诇讝讛 讜讗讜诪专讬诐 讛谞讛 讗诇讛讬谞讜 讝讛 拽讜讬谞讜 诇讜 讜讬讜砖讬注谞讜 讝讛 讛' 拽讜讬谞讜 诇讜 谞讙讬诇讛 讜谞砖诪讞讛 讘讬砖讜注转讜:



讛讚专谉 注诇讱 讘砖诇砖讛 驻专拽讬诐 讜讻讜诇讛 诪住讻转讗 讜驻专拽讬讛讜谉 讗专讘注讛 讜住讬诪谞讬讛谉 讛讝讻专转 住讚专 转注谞讬讜转 砖诇砖讛:





讛诪讗讬专讬

讛诪砖谞讛 讛转砖讬注讬转 诇讗 讛讬讜 讬诪讬诐 讟讜讘讬诐 讜讻讜' 讻讜谞转 讛诪砖谞讛 诇讘讗专 砖讗讬谉 诇讛转讬讗砖 诇专讜讘 讛爪专讜转 讗讘诇 讻诇 讗砖专 讬注谞讜 讗讜转谞讜 讻谉 谞专讘讛 讘讛讬讜转 讬"讬 讗转谞讜 讘诇讻转谞讜 讘讚专讻讬讜 讜讗诪专 砖讛讬讜 谞讜讛讙讬诐 诇砖诪讜讞 砖诪讞讛 讬转讬专讛 讬转专 诪讻诇 砖讗专 讛讬诪讬诐 讟讜讘讬诐 讘讗诇讜 砖谞讬 讛讬诪讬诐 讜讛诐 讟"讜 讘讗讘 讜讬讜诐 讛讻驻专讬诐 讜驻讬' 讛讟注诐 讘讙诪' 讘讬讜诐 讛讻驻专讬诐 诪驻谞讬 砖讛讜讗 讬讜诐 诪讞讬诇讛 讜住诇讬讞讛 讜讬讜诐 砖谞转谞讜 讘讜 诇讜讞讜转 讗讞专讜谞讜转 砖讛讜讗 讘讬"讝 讘转诪讜讝 砖讻诇讜 讘讜 诪' 专讗砖讜谞讬诐 讬专讚 讜砖讘专 讗转 讛诇讜讞讜转 讜讘讬"讞 讘讜 讟讞谉 讗转 讛注讙诇 讜讘讬"讟 注诇讛 讜谞砖转讛讗 驻' 讬讜诐 诪' 诇转驻诇讛 讜诪' 诇诇讜讞讜转 讗讞专讜谞讜转 讞砖讜讘 讬"讘 砖诇 转诪讜讝 砖讛专讬 谞转注讘专 讜诇' 诪讗讘 讜讻"讟 砖诇 讗诇讜诇 讜讟' 砖诇 转砖专讬 讛专讬 砖讻诇讜 驻' 讘住讜祝 讟' 砖诇 转砖专讬 讜诪讞专转讜 讬专讚 讜谞转谉 讗转 讛诇讜讞讜转 讜讘讟"讜 讘讗讘 驻讬专砖讜 讘讜 砖讻诇转讛 讙讝专转 诪转讬 诪讚讘专 砖讘讻诇 注专讘 讟' 讘讗讘 讛讬讛 诪砖讛 专讘讬谞讜 诪注讘讬专 讻专讜讝 爪讗讜 诇讞驻专 爪讗讜 诇讞驻专 讜讛讬讜 讬讜爪讗讬谉 讜讞讜驻专讬诐 讜讻诇 讗讞讚 讬砖谉 讘拽讘专讜 讘诇讬诇 讟' 讘讗讘 诇诪讞专 讛讬讛 讻专讜讝 讬讜爪讗 讬讘讚诇讜 讛讞讬讬诐 诪谉 讛诪转讬诐 讛讬讜 诪讜爪讗讬诐 注爪诪诐 讞住专讬诐 讟"讜 讗诇祝 讜驻专讜讟专讜讟 砖谞讛 讗讞专讜谞讛 诪爪讗讜 注爪诪谉 讻诇诐 讞讬讬诐 讻住讘讜专讬诐 砖诪讗 讟注讬谞讜 讘拽讘讜注 讛讞讚砖 讞讝专讜 诇砖诐 讘讻诇 诇讬诇讛 讜诇讬诇讛 注讚 讟"讜 砖专讗讜 讛诇讘谞讛 讘诪诇讜讗讛 讜讛讻讬专讜 砖讘讟诇讛 讛讙讝专讛 讜注砖讗讜讛讜 讬讜诐 讟讜讘 讜驻讬专砖讜 讘讚专砖 砖注讚 讻讗谉 诇讗 讛讬讛 讛讚讘讜专 诪转讬讞讚 诇诪砖讛 讻诇 讻讱 讜讛讜讗 砖转诪爪讗 砖诪转讞诇转 讗诇讛 讛讚讘专讬诐 注讚 驻住讜拽 讜讬讛讬 讻讗砖专 转诪讜 讻诇 讛讙讜讬 诇讗 谞讝讻专 诇砖讜谉 讚讘讜专 诇诪砖讛 讗诇讗 讜讬讗诪专 讬"讬 讗诇讬 讜讻讗谉 谞讗诪专 讜讬讛讬 讻讗砖专 转诪讜 讜讻讜' 讜讬讚讘专 讬"讬 讗诇讬讜 讜驻讬专砖讜 讘讛 注讜讚 砖讛讜讗 讬讜诐 砖讘讜 讛讜转专讜 砖讘讟讬诐 诇讘讗 讝讛 讘讝讛 诪爪讚 诪讛 砖讚专砖讜 讝讛 讛讚讘专 讜讻讜' 讚讘专 讝讛 砖诇讗 诇讛谞砖讗 讬讜专砖讜转 诪诪讟讛 诇诪讟讛 诇讗 讬讛讗 谞讜讛讙 讗诇讗 讘讚讜专 讝讛 讜讻谉 驻讬专砖讜 讘讜 注讜讚 讬讜诐 砖讛讜转专 砖讘讟 讘谞讬诪讬谉 诇讘讗 讘拽讛诇 讜讻谉 驻讬专砖讜 讘讜 注讜讚 讬讜诐 砖讘讟诇讜 驻专讚住讗讜转 砖讛讜砖讬讘 讬专讘注诐 砖诇讗 讬注诇讜 讬砖专讗诇 诇专讙诇 讜讻谉 讚专砖讜 讘讜 讬讜诐 砖谞转谞讜 讘讜 讛专讜讙讬 讘讬转专 诇拽讘讜专讛 讜讛转讘讗专 讘转诇诪讜讚 讛诪注专讘 砖注诪讚 讛诪爪讜专 注诇 讛注讬专 讝' 砖谞讬诐 讜诇讗 讛讬讜 讬讻讜诇讬诐 诇拽讘讜专 讛诪转讬诐 讜讘讟"讜 讘讗讘 注讘专讛 讛爪专讛 讜拽讘专讜诐 讜注砖讗讜讛讜 讬讜诐 讟讜讘 讜转拽谞讜 讛讟讜讘 讜讛诪讟讬讘 讘讘专讻转 讛诪讝讜谉 讜讻谉 讚专砖讜 讘讜 讬讜诐 砖讘讜 讛讬讜 驻讜住拽讬谉 诪诇讻专讜转 注爪讬诐 诇诪注专讻讛 诪驻谞讬 砖讻讘专 转砖砖 讻讞讛 砖诇 讞诪讛 讜讗讬谉 讛注爪讬诐 诪转讬讘砖讬谉 讬驻讛 讜讘转诇诪讜讚 讛诪注专讘 驻讬专砖讜 砖讻诇 注抓 讛谞拽爪抓 注讚 讻讗谉 讗讬谞讜 诪转诇讬注 讜讻诇 注抓 砖讬砖 讘讜 转讜诇注转 驻住讜诇 诇诪讝讘讞 讜讬砖 诪注诇讛 讗讞专转 诇讬讜诐 讝讛 砖讗祝 讛讜讗 讬讜诐 砖谞转谉 诇砖讬注讜专 讛转诇诪讬讚讬诐 诇讛讬讜转 诪转讞讬诇讬诐 诇诇诪讜讚 讘诇讬诇讜转 讜注诇讬讜 讗诪专讜 讚诇讗 诪讜住讬祝 讬住讬祝:



讜讗诪专 砖诪专讜讘 砖诪讞转诐 讛讬讜 讘谞讜转 讬砖专讗诇 讬讜爪讗讜转 讜讞讜诇讜转 讘讻专诪讬诐 讜讬讜爪讗讜转 讘讻诇讬 诇讘谉 砖讗讜诇讬诐 讗驻讬诇讜 讗讜转谉 砖讛讬讜 诇讛谉 诪砖诇讛谉 讛讬讜 砖讜讗诇讜转 讜诇讜讘砖讜转 砖诇讗 诇讘讬讬砖 讗转 诪讬 砖讗讬谉 诇讜 讜讻诇 讛讻诇讬诐 讟注讜谞讬诐 讟讘讬诇讛 砖诇讗 诇讘讬讬砖 讗讜转谉 砖讻诇讬讛诐 爪专讬讻讬诐 讟讘讬诇讛 诪讞诪转 讟讜诪讗讛 讜讗驻讬诇讜 讛讬讜 诪拽讜驻诇讬谉 讜诪讜谞讞讬谉 讘拽讜驻住讗 讜讘转诇诪讜讚 讛诪注专讘 驻讬专砖讜 讘讜 讟注诐 讗讞专 讜讛讜讗 砖转诪讛讜 讜砖讗诇讜 诪讜谞讞讬诐 讛诐 讘拽讜驻爪讗 讜讗转 讗诪专 爪专讬讻讬诐 讟讘讬诇讛 讗诇讗 诪转讜讱 砖讛讬讗 诪讟讘讬诇转谉 讛讬讗 诪砖讗讬诇转谉 讻诇讜诪专 砖讛讟讘讬诇讛 讙讜专诪转 砖诇讗 诇讞讜住 注诇讬讛谉 注讚 砖转诪谞注 诪诇讛砖讗讬诇谉 讜注诇 讛讚专讱 砖讗诪专讜 讘诪住讻转 讞讜诇讬谉 讘讟诇讬转 讟讘讜诇转 讬讜诐 诪讙讜 讚诇讗 讞住 注诇讛 讜讗讟讘诇讛 拽专注 诇讛 诇专讜讘讛 讜诪讬 砖讗讬谉 诇讜 讗砖讛 讛讜诇讱 讜讘讜专专 讜驻讬' 讘讙诪' 砖讻诇谉 爪讜讜讞讜转 讻驻讬 诪讛 砖诪专讙讬砖讜转 讘注爪诪谉 讬驻驻讬讜转 砖讘讛谉 讗讜诪专讜转 转谞讜 注讬谞讬讻诐 讘讬讜驻讬 砖讗讬谉 讗砖讛 讗诇讗 诇讬讜驻讬 诪讬讜讞住讜转 砖讘讛谉 讗讜诪专讜转 转谞讜 注讬谞讬讻诐 讘诪砖驻讞讛 砖讗讬谉 讗砖讛 讗诇讗 诇讘谞讬诐 诪讻讜注专讜转 砖讘讛谉 讗讜诪专讜转 拽讞讜 诪拽讞诐 诇砖诐 砖诪讬诐 讜讗诐 讛讬讜 诪转专爪讬谉 讝讛 诇讝讛 诪讜讚讬注讬诐 诇拽专讜讘讬讛诐 讗讞专 砖讞讝专讜 讜诪转专爪讬诐 讜诪转讗专住讬诐 讜讻谉 讛讜讗 讗讜诪专 爪讗谞讛 讜专讗谞讛 讜讻讜' 讻诇讜诪专 砖讘 讗诇 讚讘讜专 讛诪讬讜讞住讜转 砖诇讗 谞转讻讜谞讛 讗诪讜 砖诇 砖诇诪讛 诇诪诇讻讜转 讗诇讗 诇转讜专讛 讜诇讞讻诪讛 讜讛讜讗 砖讗诪专 讘讬讜诐 讞转讜谞转讜 讝讜 转讜专讛 讻诇讜诪专 砖讻讜谞转 讝讜讜讙讛 诇讗 讛讬转讛 讗诇讗 诇讛注诪讬讚 讘谞讬诐 讛讙讜谞讬诐 讜诇讙讚诇诐 诇注讘讜讚转 讛砖诐 讜讛讬讗 讛砖诪讞讛 讛讗诪转讬转 讻诪讗诪专 讙讬诇 讬讙讬诇 讗讘讬 爪讚讬拽 讜讬讜诇讚 讞讻诐 讬砖诪讞 讘讜:



讜讝讛讜 砖讬注讜专 诪讛 砖专讗讬谞讜 诇讻诇诇讜 讘讚讬谞讬 讝讗转 讛诪住讻转讗 讚专讱 拽爪专讛 讻诪讜 砖讬注讚谞讜 讬讘讗 讗讞专讬讛 诪讛 砖讬专讗讛 诇讻诇诇讜 讘讚讬谞讬 诪住讻转 诪讙诇讛 注诇 讛讚专讱 讛讝讛 讘注讝专转 讛爪讜专 讜讘讬砖讜注转讜 讗诪谉 讜讗诪谉.





诪讛专砖"讗 - 讞讬讚讜砖讬 讗讙讚讜转

讜讘转  讻"讙 诪讘转 住讙谉 讻讜'. 讻诇 讗讞转 砖讜讗诇转 诪砖诇 诇诪讟讛 诪诪谞讛 讛讬讬谞讜 谞诪讬 诪讛"讟 砖诇讗 讬讛讬讜 诇讛谉 讘讙讚讬诐 讞砖讜讘讬诐 讻诇 讻讱 诇讙讘讬 讛注谞讬讬诐 讜注讜讚 讚讗讬 讘转 讻讛谉 讙讚讜诇 砖讜讗诇转 讙"讻 诪讘转 诪诇讱 讛"诇 讻讗诇讜 诪讞诇讬驻讬诐 讘讙讚讬讛诐 讜讬转讘讬讬砖 诪讬 砖讗讬谉 诇讜 诇讛讞诇讬祝 讜诪讛"讟 谞诪讬 转谞讬 讘诪转谞讬' 砖讗讬谉 诇讜讘砖讬谉 专拽 诇讘谞讬诐 砖诇讗 诇讘讬讬砖 讛注谞讬讜转 砖讗讬谉 诇讛诐 爪讘注讜谞讬谉 专拽 诇讘谞讬诐: 


诪讬  砖讗讬谉 诇讜 讗砖讛 谞讻谞住 诇砖诐 讻讜'. 讜讻"讛 讘诪转谞讬' 讘讞讜专 砖讗 注讬谞讬讱 讻讜' 讗诇 转转谉 讜讻诪"砖 讘驻专拽 讛讗讬砖 诪拽讚砖 砖讗住讜专 诇讗讚诐 诇拽讚砖 讗砖讛 注讚 砖讬专讗谞讛 讜诇讗 诪砖讜诐 讬讜驻讬 讚讛讗 拽讗诪专 讗诇 转转谉 注讬谞讬讱 讘谞讜讬 讻讜' 讗诇讗 讚诪"诪 讬专讗谞讛 砖诇讗 讬讛讗 讘讛 诪讜诐 讜讚讘专 诪讻讜注专: 


讬驻讬驻讬讜转  讻讜' 诪讬讜讞住讜转 讻讜' 诪讻讜注专讜转 砖讘讛谉 讻讜'. 讻讬 讛驻注讜诇讜转 讛诐 砖诇砖讛 讞诇讜拽讜转 砖讛诐 讛讟讜讘 讜讛注专讘 讜讛诪讜注讬诇. 讛讬驻讬驻讬讜转 讛诐 诪讻转 讛讗讜诪专讜转 诇讛诇讜讱 讗讞专 讛注专讘 讜讛诪讬讜讞住讜转 讗讜诪专讜转 诇诪砖讜讱 讗讞专 讛讟讜讘 讜讛诪讻讜注专讜转 讗讞专 讛诪讜注讬诇 讻诪"砖 讜讘诇讘讚 砖转注讟专讜谞讜 讘讝讛讜讘讬诐 讜讘诪转谞讬' 诇讗 讞砖讬讘 专拽 讻转 讛讗讜诪专讬诐 诇诪砖讜讱 讜诇讘专讜专 讗转 讛讟讜讘 讜讘注"讬 讞砖讬讘 讚讻转 讗讞转 注砖讬专讜转 砖讘讛谉 讗讜诪专讜转 转谞讜 注讬谞讬讻诐 讘诪诪讜谉 讜讛讜讗 讻转 诇讛诇讜讱 讗讞专 讛诪讜注讬诇 讜注"讝 讬砖 诇驻专砖 讘驻专砖转 专讜转 砖驻专砖"讬 砖诐 砖讘讛 驻讛 驻诇讜谞讬 讗诇诪讜谞讬 讜讙讜' 砖讛讬讛 砖诐 讛讙讜讗诇 讟讜讘 讗诇讗 砖诇讗 讻转讘 砖诪讜 诇驻讬 砖诇讗 讗讘讛 诇讙讗讜诇 讜讛专讬 讘转专 讛讻讬 讻转讬讘 讜讬讗诪专 讗谞讻讬 讗讙讗诇 讜注讚讬讬谉 诇讗 讛讜讚讬注 砖诇讗 专爪讛 诇讬讬讘诐 讗转 专讜转 讙诐 拽砖讛 讗讞专 砖讛讜讚讬注 诇讜 讘讜注讝 砖讛讜讗 讛专讗砖 砖讘讬砖专讗诇 讜砖讜驻讟 诇讛诐 讻诪"砖 讗讘爪谉 讝讛 讘讜注讝 讜讗诐 诇讗 转讙讗诇 讗谞讻讬 讗讙讗诇 讜讛讬讗 诪讜转专转 讘讬砖专讗诇 讚注诪讜谞讬 讜诇讗 注诪讜谞讬转 讛讬讗讱 砖讜讘 讗诪专 诇讗 讗讙讗诇 驻谉 讗砖讞讬转 讗转 谞讞诇转讬 讜讙讜' 讻驻砖讟讬讛 讗讘诇 讛谞专讗讛 讻讬 注讬拽专 诪爪讜转 讬讘讜诐 诇讛拽讬诐 砖诐 讛诪转 讚讗诇"讻 讗住讜专 诇讬讬讘诐 讚诪爪讜转 讞诇讬爪讛 拽讜讚诪转 诪讟注诐 讝讛 讜讝"砖 诇讛 讗诐 讬讙讗诇讱 讟讜讘 讚讛讬讬谞讜 诪爪讚 讛讟讜讘 诇砖诐 诪爪讜转 讬讘讜诐 讬讙讗诇 讜讗诐 诇讗 讬讙讗诇讱 诪爪讚 讝讛 专拽 诇砖诐 注专讘 砖讛讜讗 讬讜驻讬讬讱 讗讜 诇砖诐 诪讜注讬诇 讚讛讬讬谞讜 诇砖诐 谞讞诇讛 诇讗 转转专爪讛 讘讜 专拽 诇砖诐 诪爪讜转 讬讘讜诐 砖讛讜讗 讛讟讜讘 讜诇讻讱 讻砖讗"诇 诇讙讜讗诇 讞诇拽转 讛砖讚讛 讜讙讜' 谞转专爪讛 讙诐 讘讛 讛讙讜讗诇 诪爪讚 讛诪讜注讬诇 砖讛讬讗 讛谞讞诇讛 讜讗诪专 讗讙讗诇 注讚 砖讗"诇 拽谞讬转 诇讛拽讬诐 砖诐 讛诪转 讜讙讜' 讚讛讬讬谞讜 诇砖诐 诪爪讜转 讬讘讜诐 讜讬讗诪专 诇讗 讗讜讻诇 诇讙讗讜诇 驻谉 讗砖讞讬转 讜讙讜' 专"诇 讻诪"砖 讗讜谞谉 讻讬 诇讗 诇讜 讬讛讬讛 讛讝专注 讜讙讜' 讻驻专砖"讬 砖诐 讜讝"砖 讘讜注讝 讘住讜祝 讗砖转 诪讞诇讜谉 拽谞讬转讬 诇讬 诇讗砖讛 诇讛拽讬诐 砖诐 讛诪转 讜讙讜' 讚讛讬讬谞讜 诇砖诐 讬讘讜诐 讜注讬讬谉 讘讝讛 讘讞讬讚讜砖讬谞讜 驻专拽 讛注专诇: 


讗诇讗  诇讘谞讬诐 讻讜'. 驻专砖"讬 讗诐 讘谞讬讱 诪讬讜讞住讬诐 讛讻诇 拽讜驻爪讬谉 讻讜' 注"砖 讜诪砖讜诐 砖讗讬谉 讛砖讻讬谞讛 砖讜专讛 讗诇讗 注诇 诪讬讜讞住讬谉 砖讘讬砖专讗诇: 


注转讬讚  讛拽讘"讛 诇注砖讜转 诪讞讜诇 讻讜'. 诪驻讜专砖 讘诪驻专砖讬诐 砖讛讜讗 讚讘专 住讜讚讬:





专砖"砖

讙诪专讗 讘转 讻"讙 诪讘转 住讙谉 讻讜'. 诪砖诪注 讚住讙谉 讞砖讜讘 讟驻讬 诪诪砖讜讞 诪诇讞诪讛 讜讘讛讜专讬讜转 (讬讙) 诪讘讜讗专 诇讛讬驻讱 注"砖 讜讬诇"拽. 讜注讜讚 拽"诇 讚讛转诐 讞砖讬讘 注讜讚 诪讚专讙讜转 讗诪专讻诇 讙讝讘专 专讗砖 诪砖诪专 专讗砖 讘"讗 讜诪讚讜注 讚诇讙诐 讛讻讗. 讜讚注 讚讘讬专讜砖诇诪讬 讗讬转讗 讘转讜 砖诇 诪诇讱 砖讜讗诇转 诪讘转讜 砖诇 讻"讙 讜讘转讜 砖诇 讻"讙 砖讜讗诇转 诪讘转讜 砖诇 诪诇讱:



专砖"讬 讚"讛 诪诇讻专讜转. 诇驻讬 砖讛谉 诇讞讬谉 讜诪讗讜转讜 讛讝诪谉 讗讬谉 讻讞 讘讞诪讛 诇讬讬讘砖诐 讜讞讬讬砖讬' 讻讜'. 讻爪"诇:



专砖"讬 讚"讛 诪砖讜讞 诪诇讞诪讛. 讛讜讗 讛讻讛谉 讛诪讻专讬讝 讻讜' 诪讬 讛讗讬砖 讛讬专讗 讻讜'. 爪"注 讚讛讗 讗讬转讗 (讘住讜讟讛 诪讙.) 讚讝讛 砖讜讟专 诪讚讘专 讜砖讜讟专 诪砖诪讬注:



转讚"讛 诪讗讬. 讗诇讗 谞专讗讛 讻讜' 讜诪"讛 拽讘注讬 讙诪' 讻讜'. 讻爪"诇:



住诇讬拽 诪住讻转 转注谞讬转





讛讙讛讜转 讬注讘"抓

讙诪壮 讜讘转 住讙谉 诪讘转 诪砖讜讞 诪诇讞诪讛. 谞"讘 转讬诪讛 讛讗 讘讛讚讬讗 转谞讬讗 (砖诇讛讬 讛讜专讬讜转) 诪砖讜讞 诪诇讞诪讛 拽讜讚诐 诇住讙谉:


砖诐 砖讗讬谉 讛讗砖讛 讗诇讗 诇讬讜驻讬. 谞"讘 讛讻讬 转谞讬 专"讞 驻专拽 讗注"驻 (谞"讟 讘'):


砖诐 讜讘诇讘讚 砖转注讟专讜谞讜 讘讝讛讜讘讬诐. 谞状讘 注"讚 砖讗诪专 专壮 讬砖诪注讗诇 (住驻"讟 讚谞讚专讬诐) 讘谞讜转 讬砖专讗诇 谞讗讜转 讛谉 讗诇讗 砖讛注谞讬讜转 诪谞讜讜诇转谉. 讜讻谉 讗诪专讜 (住谞讛讚专讬谉 讻"讗 讗') 注讛"驻 讜讬爪讗 诇讱 砖诐 讘讙讜讬诐 讘讬驻讬讱 砖讗讬谉 诇讘谞讜转 讬砖专讗诇 诇讗 砖注专 讘讬转 讛注专讜讛 讻讜'. 诪讻诇诇 砖讛讬讜驻讬 讻讜诇诇 讗转 讻讜诇谉 讘注爪诐. 诇讗 谞讘讚诇讜 讗诇讗 讘诪拽专讛 讛注讜谞讬 讜讛讚讜讞拽 砖诪讻注讬专谉 爪驻讚 注诇 讘砖专谉 注讜专谉. 讜讻砖诪讗讻讬诇讬诐 讜诪砖拽讬诐 讗讜转谉 讜诪注讚谞讬诐 讜诪诪专拽讬诐 讗讜转谞讛 讞讜讝专讜转 讬驻讜转 讻诇讘谞讛. 讜转专状讞 讛专讜爪讛 砖讬注讚谉 讗砖转讜 讻讜' 讜讛专讜爪讛 砖讬诇讘讬谉 讘转讜 讻讜' 讻讚讗讬转讗 驻讗注状驻 (讻转讜讘讜转 谞讟:) 讜讛讬讬谞讜 讘讬砖专讗诇 讗讘诇 讘谞讜转 诪讝讜讛诪讜转 讜诪驻讜专诪讜转 讙诐 讻讬 讬讻讘住讜 讘谞转专 讜讬专讘讜 诇讛谉 讘讜专讬转 谞讻转诪讜转:


砖诐 诪讞讜诇 讻讜'. 谞"讘 讘讬讜诐 讞转讜谞转讜 讜讘讬讜诐 砖诪讞转 诇讘讜 诇讘 讛砖诪讬诐 讛讬讬谞讜 讚诪住讬讬诐 谞讙讬诇讛 讜谞砖诪讞讛 讘讬砖讜注转讜 讻讻转讜讘 诪诪注讬谞讬 讛讬砖注"讛 讙讬壮 讛砖讻讬谞讛. 讜谞拽专讗 讙"讻 诪讞讜诇 砖讘讜 谞诪讞诇讜 讻诇 讛注讜谞讜转. 讜注诪讱 讻诇诐 爪讚讬拽讬诐. 注"讬 讻讱 讛讜讗 讬讜砖讘 讘讬谞讬讛诐 讬砖讬讘转 拽讘注 讻转驻讗专转 讗讚诐 诇砖讘转 讘讬转. 讜讻诇 讗讞讚 诪讛诐 诪专讗讛 讘讗爪讘注讜. 讗爪讘注 讗诇讛讬诐 讛讬讗. 诪谉 讛讬讚 讛讙讚讜诇讛. 诇讻谉 诇讗 讗诪专 讘讗爪讘注 讗诇讗 讘讗爪讘注讜. 讛讬讬谞讜 讗爪讘注 讜"讜. 讙讬' 讝"讛 拽讜讬谞讜 诇讜:





讘谉 讬讛讜讬讚注

诪执讻旨指讗谉 讜指讗值讬诇指讱职: 讚旨职诪讜止住执讬祝 讬讜止住执讬祝, 讜旨讚职诇指讗 诪讜止住执讬祝, [讬值讗指住值祝] 讬指住执讬祝. 转旨指谞执讬 专址讘 讬讜止住值祝: 诪址讗讬 '讬指住执讬祝'? 讗指诪址专 专址讘 讬讜止住值祝: 转旨执拽职讘旨职专值讬讛旨 讗执诪旨值讬讛. 驻讬专讜砖 专砖"讬 讬诪讜转 讘诇讗 注转讜, 讜讬砖 诇讛拽砖讜转 诇诪讛 讗诪专讛 专讘 讬讜住祝 讘讛讗讬 诇讬砖谞讗 讚转拽讘专讬讛 讗诪讬讛?
讜谞专讗讛 诇讬 讘住"讚 讚讛讻转讜讘 讗诪专 讘砖讘讞讬 讛讗砖讛 讘驻住讜拽讬 讗砖转 讞讬诇 (诪砖诇讬 诇讗, 讟讜) 讜址转指旨拽指诐 讘职旨注讜止讚 诇址讬职诇指讛 讜址转执旨转值旨谉 讟侄专侄祝 诇职讘值讬转指讛旨 讜职讞止拽 诇职谞址注植专止转侄讬讛指, 谞诪爪讗 讝讜 讛讬讗 诪讚转 讛谞砖讬诐 诇拽讜诐 讘注讜讚 诇讬诇讛 专讜爪讛 诇讜诪专 讘讗砖诪讜专转 诇注住讜拽 讘爪专讻讬 讛讘讬转, 讜讛谞讛 讝讛 砖专讗讛 讗诪讜 拽诪讛 讘注讜讚 诇讬诇讛 诇注砖讜转 爪专讻讬诐 讛诪讜讟诇讬诐 注诇讬讛 讜诇讗 诇诪讚 诪诪谞讛 砖讙诐 讛讜讗 讬砖 诇讜 诇拽讜诐 诇注住讜拽 讘爪专讻讬 讛谞驻砖 讛诪讜讟诇讬诐 注诇讬讜 砖讛讜讗 注住拽 讛转讜专讛, 诇讻讱 诇讗 讬讝讻讛 砖讬讞讬讛 讜讬拽讘讜专 讗转 讗诪讜 讗诇讗 讬诪讜转 讘拽讜爪专 砖讛讬讗 转拽讘专谞讜.
讜注讜讚 谞专讗讛 诇讬 讘讗讜驻谉 讗讞专 讚专讘 讬讜住祝 讻讜谞转讜 讘诇讬砖谞讗 讚讗诪讬讛 注诇 讛转讜专讛 砖谞拽专讗转 讗值诐 讚讻转讬讘 (诪砖诇讬 讘, 讙) '讻执旨讬 讗执诐 诇址讘执旨讬谞指讛' 讜讬讚讜注 讚讛转讜专讛 谞讜转谞转 讞讬讬诐 诇诇讜诪讚讬讛, 讜讝讛 砖诇讗 拽诐 诇讛讜住讬祝 砖注讜转 诪谉 讛诇讬诇讛 注诇 讛讬讜诐 讘诇讬诪讜讚 讛转讜专讛 讛谞讜转谞转 讞讬讬诐 诇讻谉 讛转讜专讛 转注谞讬砖谞讜 诇诪讜转 拽讜讚诐 讝诪谞讜 讘专 诪讬谞谉. 讜讛讗 讚砖讗诇 '诪址讗讬 讬指住执讬祝' 拽砖讗 讜讻讬 讗讬谞讜 讬讜讚注 诪砖诪注讜转 讬住讬祝 诪讗讬 讛讬讗? 讜谞专讗讛 诇讬 讛讻讜谞讛 砖砖讗诇 诇诪讛 谞拽讬讟 诇砖讜谉 讬住讬祝, 讛讜讛 诇讬讛 诇诪讬诪专 讬值讗指住值祝? 讜诪砖谞讬 转旨执拽职讘旨职专值讬讛旨 讗执诪旨值讬讛旨 讛讬讗 转讜专讛 砖讘注诇 驻讛 砖讛讬讗 砖砖讛 住讚专讬诐 讜讬讚讜注 砖讻诇 讬砖专讗诇 谞拽专讗讜 讘砖诐 讬讜住祝 讚讻转讬讘 讞讜谉 转指旨讞讜止谉 砖职讈讗值专执讬转 讬讜止住值祝 (注诪讜住 讛, 讟讜), 讜诇讻谉 讝讛 砖诇讗 注住拽 讘转讜专讛 砖讘注诇 驻讛 砖讛讬讗 砖砖讛 住讚专讬诐 砖讝诪谉 诇讬诪讜讚 砖诇讛 讘诇讬诇讛 讚拽讜专讬谉 转讜专讛 砖讘注诇 驻讛 讜诇讗 转讜专讛 砖讘讻转讘 注诇 讻谉 讬讞住专 讜讗"讜 诪谉 砖诐 讬讜住祝 讗爪诇讜 讜讬砖讗专 讬住祝 诇讻讱 讗诪专 讛讗讬 诇讬砖谞讗 讬住讬祝, 讻讬 讬住志祝 讛谞砖讗专讬诐 讗诐 转拽专讗谞讛 讘讞讬专讬拽 转讞转 住诪志讱 转讛讬讛 拽专讬讗转讛 讬指住执讬祝.



讘旨址转 诪侄诇侄讱职 砖讈讜止讗侄诇侄转 诪执讘旨址转 讻旨止讛值谉 讙旨指讚讜止诇. 讛讟注诐 讚转拽谞讜 讚讛讙讚讜诇 讬砖讗诇 诪谉 讛拽讟谉, 诇专诪讜讝 诇讛诐 诪讜住专 砖转讛讬讛 讻诇 讗讞转 诪住转讻诇转 讘拽讟谞讛 诪诪谞讛 讜讘讝讛 转砖诪讞 讘讞诇拽讛 讜诇讗 转住转讻诇 讘讙讚讜诇讬诐 砖讗讬谉 诇讛 讻诪讜转诐 砖讗讝 讬讛讬讛 讘诇讘讛 拽谞讗讛 讜讞诪讚讛.



诪职讻止注指专讜止转 砖讈侄讘旨指讛侄谉 讗讜止诪职专讜止转: 拽职讞讜旨 诪执拽旨址讞植讻侄诐 诇职砖讈值诐 砖讈指诪址讬执诐, 讜旨讘执诇职讘址讚 砖讈侄转旨职注址讟旨职专讜旨谞讜旨 讘旨执讝职讛讜旨讘执讬诐. 讛讚讘专 转诪讜讛 诪讛 讛转谞讗讬 讛讝讛 砖诇 讛讝讛讜讘讬诐 讚诪转谞讬诐 讛诪讻讜注专讜转? 讜讗讬讱 诪诇讗诐 诇讘诐 诇讚讘专 讻讱? 讜诪讛 砖讬讬讻讜转 讬砖 讘讚讘专讬诐 讗诇讜 诇注谞讬谉 讛诪拽讞 砖讬讛讬讛 诇砖诐 砖诪讬诐? 讜专砖"讬 谞讚讞拽 诇讜诪专, 诪诇转讗 讘注诇诪讗 讛讜讗 讚讗诪专谉.
讜谞专讗讛 诇讬 讘住"讚 讚讜讚讗讬 讛诪讻讜注专讜转 讗诇讜 讛诐 注谞讬讜转 讜讘注讬谉 讬注拽讘 讛讙专住讗 讻讗谉 讘讬谞讜谞讬讜转 讜注谞讬讜转. 讙诐 讙专住 讘讘专讬讬转讗 注植砖讈执讬专讜止转 砖讈侄讘旨指讛侄谉 讗讜止诪职专讜止转 转旨职谞讜旨 注值讬谞值讬讻侄诐 讘旨职讘址注植诇值讬 诪指诪讜止谉, 讗讬讱 砖讬讛讬讛 谞专讗讛 诪讻讜注专讜转 讗诇讜 讛诐 注谞讬讜转 讜诇讻谉 专讜爪讬诐 砖讬注讟专讜诐 讘讝讛讜讘讬诐 诪驻谞讬 砖诇讗 讛讘讬讗讜 诪讘讬转 讗讘讬讛谉 讻诇讜诐.
讜讛谞讛 讘讜讚讗讬 讛诇讜拽讞 注谞讬讛 讜诪讻讜注专转 谞讬讻专 砖讛讜讗 诇讜拽讞 诇砖诐 砖诪讬诐 讚注谞讬讛 讜讬驻讛 讬讗诪专讜 诇拽讞 诇砖诐 讬讜驻讬 讜注砖讬专讛 讜诪讻讜注专转 讬讗诪专讜 诇拽讞 诇砖诐 诪诪讜谉 讗讘诇 注谞讬讛 讜诪讻讜注专转 讜讚讗讬 诇砖诐 砖诪讬诐.
诪讬讛讜 注讚讬讬谉 诇讗 谞驻讬拽 诪讞砖讚讗 讻讬 讬讗诪专讜 诇讗 诇拽讞 诇砖诐 砖诪讬诐 讗诇讗 诇讛谞讗转 注爪诪讜 讻讬 讛讜讗 拽诪爪谉 讛专讘讛 讜讗诐 讬拽讞 讗砖讛 注砖讬专讛 爪专讬讱 诇注砖讜转 诇讛 讛讜爪讗讜转 讘讗讻讬诇讛 讜砖转讬讛 讜转讻砖讬讟讬谉 讻驻讬 讻讘讜讚 注讜砖专讛 讜讗诐 讬拽讞 注谞讬讛 讜讬驻讛 诪讞诪转 砖讛讬讗 讬驻讛 讬讛讬讛 诇讛 讛专诪转 专讗砖 讜转讘拽砖 转讻砖讬讟讬谉 讜诪诇讘讜砖讬诐 讜砖讗专 讛讜爪讗讜转 讛讘讬转 讻专爪讜谞讛, 诇讻讱 诇拽讞 注谞讬讛 讜诪讻讜注专转 砖讗讬谉 诇讛 讛专诪转 专讗砖 讜驻转讞讜谉 驻讛 讻谞讙讚讜, 诇讗 诪爪讚 注砖专讜转 讜诇讗 诪爪讚 讬讜驻讬 讜讗诐 讬讘讬讗 诇讛 诇讞诐 爪专 转砖转讜拽 讜转拽讘诇! 讻讬 讻讬讜谉 砖讛讬讗 注谞讬讛 讜诪讻讜注专转 转专讗讛 注爪诪讛 讻诪讜 诪砖专转转 讗爪诇讜 讜讗讬谉 诇讛 驻转讞讜谉 驻讛 诇讘拽砖 讻诇讜诐 诪诪谞讜! 讜讗诐 讻谉 讘诪讛 讬转讘专专 砖讝讛 诇拽讞 诇砖诐 砖诪讬诐?
讗讱 讗诐 注砖讛 讬注砖讛 讛讜爪讗讜转 讘砖讘讬诇 诇注讟专讛 讘讝讛讜讘讬诐 砖讬注砖讛 诇讛 转讻砖讬讟讬 讝讛讘 讜诪诇讘讜砖讬诐 讬拽专讬诐 讛谞讛 讝讛 讜讚讗讬 诇拽讞 诇砖诐 砖诪讬诐 讜讬爪讗 诪讗讜转讜 讞砖讚 注诇 讻谉 讛诐 讗讜诪专讜转 拽讞讜 诪拽讞讻诐 诇砖诐 砖诪讬诐 注诇 讬讚讬 砖转拽讞讜 讗讜转谞讜 讜讘诇讘讚 砖转注讟专讜谞讜 讘讝讛讜讘讬诐 砖讘讝讛 讬转讘专专 讛讚讘专 砖诇拽讞转 讗讜转谞讜 诇砖诐 砖诪讬诐!



注指转执讬讚 讛址拽旨指讚讜止砖讈 讘旨指专讜旨讱职 讛讜旨讗 诇址注植砖讉讜止转 诪指讞讜止诇 诇址爪旨址讚旨执讬拽执讬诐 讘旨职讙址谉志注值讚侄谉. 谞专讗讛 诇讬 讘住"讚 讟注诐 诇诪讞讜诇 注诇 驻讬 诪讛 砖讻转讜讘 讘驻住讜拽 (转讛诇讬诐 拽讻讜, 讗) 讘职旨砖讈讜旨讘 讛殖' 讗侄转 砖执讈讬讘址转 爪执讬旨讜止谉 讛指讬执讬谞讜旨 讻职旨讞止诇职诪执讬诐, 讻讬 讬砖专讗诇 讛爪讚讬拽讬诐 讙诪讜专讬诐 砖讘讛诐 谞专诪讝讬诐 讘谞拽讜讚 讞讜诇"诐 砖讛讜讗 注讜诪讚 诇诪注诇讛 讜讛讘讬谞讜谞讬诐 谞专诪讝讬诐 讘谞拽讜讚 讛砖讜专"拽 砖注讜诪讚 讘讗诪爪注 讛讗讜转 讜讛讙专讜注讬诐 谞专诪讝讬诐 讘谞拽讜讚 讞讬专拽 砖注讜诪讚 诇诪讟讛, 讜诇注转讬讚 讬讛讬讜 讻讜诇诐 爪讚讬拽讬诐 砖谞专诪讝讬诐 讘讞讜诇"诐 讜讝讛讜 讛指讬执讬谞讜旨 讻职旨讞止诇职诪执讬诐 讜诇讻谉 注指转执讬讚 讛址拽旨指讚讜止砖讈 讘旨指专讜旨讱职 讛讜旨讗 诇址注植砖讉讜止转 诪指讞讜止诇 诇址爪旨址讚旨执讬拽执讬诐, 诪指讞讜止诇 讘讛驻讜讱 讗转讜讜谉 讞讜止诇指诐 砖讘讜 谞专诪讝讬诐 讛爪讚讬拽讬诐.
讜注讜讚 谞专讗讛 诇讬 讘住"讚 讛爪讚讬拽 谞拽专讗 讗执讬砖讈 讞址讬 讜谞拽专讗 讗执讬砖讈 讞址讬执诇 讻诪讜 砖谞讗诪专 (砖诪讜讗诇 讘' 讻讙, 讻) 讜旨讘职谞指讬指讛讜旨 讘侄谉 讬职讛讜止讬指讚指注 讘侄旨谉 讗执讬砖讈 讞址讬, 讻转讬讘 讞址讬 讜拽专讬谞谉 讞址讬执诇 讜讛讬讬谞讜 讘砖讘讬诇 砖诇讬诪讜转讜 讘注住拽 讛转讜专讛 砖谞拽谞讬转 讘诪"讞 诪注诇讜转 谞拽专讗 讗执讬砖讈 讞址讬执诇 [48] 砖讛讜讗 诪住驻专 诪"讞 讜诪爪讚 砖诇讬诪讜转讜 讘诪爪讜转 谞拽专讗 讗执讬砖讈 讞址讬 讻讬 讛专砖注 讛注讜讘专 注诇 讛诪爪讜转 谞拽专讗 诪转 讜讝讛 诇讛驻讱 讛讜讗 讞讬.
讗讱 讘诪爪讜转 讬砖 注砖讛 讜讬砖 诇讗 转注砖讛, 诇讻讱 谞拽专讗 讞讬 讞讬 讘讻驻诇 讻谞讙讚 注砖讬谉 讜诇讗 转注砖讛 讜诇讻谉 讞讝拽讬讛讜 讛诪诇讱 注"讛 讛诇讻讜 诇驻谞讬讜 诇"讜 讗诇祝 讞诇讜爪讬 讻转祝 (讘讘讗 拽诪讗 讬讝.), 诇专诪讜讝 砖讛讜讗 讞讬 讘诪爪讜转 注砖讛 讜讞讬 讘诪爪讜转 诇讗 转注砖讛 讻诪谞讬谉 诇"讜 [18脳2=36] 讜讛诪爪讜转 诪转讬讬讞住讬诐 诇讻转祝 诇讻讱 讛讬讜 讞诇讜爪讬 讻转祝.
讜讘讝讛 诪讜讘谉 诪讛 砖讝讜讻讬诐 诇诪讞讜诇 砖讛讜讗 诪"讞 诇"讜 讻谞讙讚 诪讛 砖讝讻讜 诇转讜专讛 讛谞拽谞讬转 讘诪"讞 诪注诇讜转 讜讻谞讙讚 诪讛 砖讝讻讜 诇转讜讗专 '讞讬 讞讬' 注诇 讬讚讬 讛诪爪讜转 砖讛诐 诪住驻专 诇"讜 讛专讬 爪讬专讜祝 诪指讞讜止诇.
讜注讜讚 谞专讗讛 诇讬 讘住"讚 讚讛爪讚讬拽讬诐 讬砖 诇讛诐 注诐 讛拽讘"讛 讚讬谉 讗砖讛 讜讘注诇讛 讜讬讚讜注 诪讛 砖讗诪专 讛讻转讜讘 (讬专诪讬讛讜 诇讗, 讻讗) 谞职拽值讘指讛 转职旨住讜止讘值讘 讙指旨讘侄专, 讜诇讻讱 讛讗砖讛 谞拽专讗转 讞讜诪讛 讜诇讻讱 讬注砖讛 讚讜讙诪讛 讝讜 诇爪讚讬拽讬诐 诇注砖讜转 诇讛诐 诪讞讜诇 诇专诪讜讝 砖讛诐 讚讜讙诪转 讛谞拽讘讛 讗砖专 转住讜讘讘 讙讘专, 讜诇讻讱 诪专讗讛 诇讛诐 诇驻讬 诪专讗讛 讛讚诪讬讜谉 讻讗诇讜 讗讜专 讛砖讻讬谞讛 砖讛讜讗 注讜诪讚 讘讗诪爪注 讜讘讝讛 讬转拽讬讬诐 讛讻转讜讘 讻执旨讬 讘指专指讗 讛殖' 讞植讚指砖指讈讛 讘指旨讗指专侄抓 谞职拽值讘指讛 转职旨住讜止讘值讘 讙指旨讘侄专.



讜职讻指诇 讗侄讞指讚 讜职讗侄讞指讚 诪址专职讗侄讛 讘旨职讗侄爪职讘旨指注讜止. 驻讬专砖 专砖"讬 砖诪专讗讛 讜讗讜诪专 (讬砖注讬讛讜 讻讛, 讟) 讛执谞值旨讛 讗直诇止拽值讬谞讜旨 讝侄讛 谞指讙执讬诇指讛 讜职谞执砖职讉诪职讞指讛 讘执旨讬砖讈讜旨注指转讜止. 讬砖 诇讛拽砖讜转 讬讗诪专讜 驻住讜拽 讝讛 讘诇转讬 讛讬讜转诐 诪讜专讬诐 讘讗爪讘注 讜诪讛 讛讜讗 注谞讬谉 专诪讬讝讛 讘讗爪讘注 讚讜拽讗? 
讜谞专讗讛 诇讬 讘住"讚 注诇 驻讬 诪讛 砖讗诪专讜 讻转 讛拽讚诪讜谞讬诐 讛讟注诐 砖谞讛讙讜 诇讬转谉 讟讘注转 讛拽讚讜砖讬谉 讘讗爪讘注 砖讛讬讗 讛住诪讜讻讛 诇讙讜讚诇 诪驻谞讬 讚讗爪讘注 讝讛 讛讜讗 讻谞讙讚 砖砖讛 讛讜讬讜志转 砖诇 诪讝诪讜专 讬"讟, 讚驻住讜拽 (转讛诇讬诐 讬讟, 讞) '转旨讜止专址转 讛殖' 转职旨诪执讬诪指讛 诪职砖执讈讬讘址转 谞指驻侄砖讈' 讛讜讗 讞诪砖讛 转讬讘讜转 讜诪转讞讬诇 转讬讘转 转旨讜止专址转 讻谞讙讚 讛讙讜讚诇 讜讗讝 讬讛讬讛 讛砖诐 讻谞讙讚 讗爪讘注 讜讻谉 讗讞专讬 讝讛 注值讚讜旨转 讛殖' 谞侄讗直诪指谞指讛 诪址讞职讻执旨讬诪址转 驻侄旨转执讬, 讜讻谉 讗讞专讬 讝讛 驻执旨拽旨讜旨讚值讬 讛殖' 讬职砖指讈专执讬诐 诪职砖址讉诪职旨讞值讬 诇值讘, 讜讻谉 诪执爪职讜址转 讛殖' 讘指旨专指讛 诪职讗执讬专址转 注值讬谞指讬执诐, 讜讻谉 讬执专职讗址转 讛殖' 讟职讛讜止专指讛 注讜止诪侄讚侄转 诇指注址讚, 讜讻谉 诪执砖职讈驻职旨讟值讬 讛殖' 讗直诪侄转 爪指讚职拽讜旨 讬址讞职讚指旨讜, 砖讻诇 讞诇讜拽讜转 讗诇讜 讛诐 讞诪砖讛 转讬讘讜转, 讜砖诐 讛讜讬志讛 讛讜讗 讻谞讙讚 讗爪讘注 讛住诪讜讱 诇讙讜讚诇. 
讜讬讚讜注 讻讬 讘讙诇讜转 讗讬谉 砖诪讞讛 砖诇讬诪讛, 诪砖讜诐 讚讻转讬讘 (砖诪讜转 讬讝, 讟讝) 讻执旨讬 讬指讚 注址诇 讻值旨住 讬指志讛旨, 讜讻讬讜谉 讚讞住专 讜志讛 砖讛诐 诇砖讜谉 砖诪讞讛 诇讻讱 讗讬谉 砖诪讞讛 砖诇讬诪讛. 讜讘讝讛 驻讬专砖谞讜 讗指讝 讬执诪指旨诇值讗 砖职讉讞讜止拽 驻执旨讬谞讜旨 讜旨诇职砖讈讜止谞值谞讜旨 专执谞指旨讛 讗指讝 讬止讗诪职专讜旨 讘址讙旨讜止讬执诐 讛执讙职讚执旨讬诇 讛殖' 讚讬讬拽讗 砖谞注砖讛 讛砖诐 砖诇诐 讜讗谞讞谞讜 讗讜诪专讬诐 讻讬讜谉 讚职讛执讙职讚执旨讬诇 讛殖' 诇址注植砖讉讜止转 注执诪指旨谞讜旨 诇讻讱 讛指讬执讬谞讜旨 砖职讉诪值讞执讬诐 砖转讛讬讛 砖诪讞讛 讘注讜诇诐 讻讬讜谉 讚讛讙讚讬诇 讛' 讘讗讜转讬讜转 讜志讛. 
讜讘讝讛 诪讜讘谉 讛讟注诐 讚诪讜专讬谉 讘讗爪讘注 诇专诪讜讝 注诇 砖诇讬诪讜转 砖诐 讛讜讬志讛 砖讛讜讗 讻谞讙讚 讛讗爪讘注 砖讬讛讬讛 砖诇诐 讜诇讻讱 讗讜诪专讬诐 (讬砖注讬讛讜 讻讛, 讟) 讝侄讛 讛殖' 拽执讜执旨讬谞讜旨 诇讜止 砖讬讛讬讛 砖诇诐, 讜诇讻讱 谞指讙执讬诇指讛 讜职谞执砖职讉诪职讞指讛 讚讬讬拽讗 砖转讛讬讛 讛砖诪讞讛 砖诇讬诪讛 诪讘讬转 讜诪讞讜抓 讜讝讛讜 谞指讙执讬诇指讛 讜职谞执砖职讉诪职讞指讛. 
讜讘谞讬 讬讚讬讚讬 讻讘讜讚 讛专讘 讬注拽讘 讛讬"讜 驻讬专砖 讻驻诇 拽执讜执旨讬谞讜旨 诇讜止 砖谞讬 驻注诪讬诐 讻谞讙讚 砖诇讬诪讜转 讛砖诐 讜讻谞讙讚 砖诇讬诪讜转 讛讻住讗 讗讜 讻谞讙讚 爪讬讜谉 讜讻谞讙讚 讬砖专讗诇 讚讻转讬讘 (讬砖注讬讛讜 讗, 讻讝) 爪执讬旨讜止谉 讘职旨诪执砖职讈驻指旨讟 转执旨驻指旨讚侄讛 讜职砖指讈讘侄讬讛指 讘执旨爪职讚指拽指讛, 注讚 讻讗谉 讚讘专讬讜 谞专"讜.
讜讘讗讜驻谉 讗讞专 谞专讗讛 诇讬 讘住"讚 讟注诐 诇诪专讗讛 讛讗爪讘注 讜讻驻诇 讛驻住讜拽, 讚讗诪专讬 讘' 驻注诪讬诐 '拽执讜执旨讬谞讜旨' 讘讛拽讚讬诐 诪讛 砖讻转讘 讛专讘 诪讛专"讗 驻诇讗讙讬 讝"诇 讘砖诐 讛讙讗讜谉 讛砖诇"讛 讝"诇, 讚注砖专 讗爪讘注讜转 讛诐 讻谞讙讚 注砖专转 讛讚讘专讜转 讜讻砖诪谞讬讞讬谉 讗讜转诐 讙讜讚诇 讗爪诇 讙讜讚诇 讬讛讬讛 讝专转 讬诪讬谉 讻谞讙讚 讗指谞止讻执讬 讜拽诪讬爪讛 讚讬诪讬谉 诇止讗 讬执讛职讬侄讛 诇职讱指 讜讗诪讛 讚讬诪讬谉 诇止讗 转执砖指旨讉讗 讜讗爪讘注 讚讬诪讬谉 讝指讻讜止专 讗侄转 讬讜止诐 讛址砖址旨讈讘指旨转 讜讙讜讚诇 讚讬诪讬谉 讻址旨讘值旨讚 讗侄转 讗指讘执讬讱指 讜讙讜讚诇 砖诪讗诇 诇止讗 转执旨挚专职爪指讞 讜讗爪讘注 砖诪讗诇 诇止讗 转执旨挚谞职讗指祝 讜讗诪讛 砖诪讗诇 诇止讗 转执旨挚讙职谞止讘 讜拽诪讬爪讛 砖诪讗诇 诇止讗 转址注植谞侄讛 讜讝专转 砖诪讗诇 诇止讗 转址讞职诪止讚, 注讚 讻讗谉. 谞诪爪讗 诇驻讬 讝讛 讗爪讘注 讬诪讬谉 谞讙讚 诪爪讜转 砖讘转 讜讗爪讘注 砖诪讗诇 谞讙讚 诇讗 转谞讗祝. 
讜讬讚讜注 诪讛 砖讗诪专讜 专讝"诇 砖讛讙讗讜诇讛 转讛讬讛 讘讝讻讜转 砖诪讬专转 砖讘转, 讙诐 讗诪专讜 专讝"诇 砖讛讙讗讜诇讛 转讛讬讛 注诇 讬讚讬 转讬拽讜谉 讛讬住讜讚 讜诇讻谉 转讛讬讛 讘讗诇祝 讛砖讬砖讬 砖讘讜 转讬拽讜谉 讛讬住讜讚 讜诇讻谉 讗诪专讜 专讝"诇 (讬讘诪讜转 住讘.) 讗讬谉 讘谉 讚讜讚 讘讗 注讚 砖讬讻诇讜 谞砖诪讜转 砖讘讙讜祝, 讜讻诇 讝讛 转诇讜讬 讘砖诪讬专转 讚讘讜专 诇讗 转谞讗祝. 讜讘讝讛 诪讜讘谉 讛讟注诐 砖讻诇 讗讞讚 诪专讗讛 讘讗爪讘注讜 砖讛讜讗 讗爪讘注 讛住诪讜讱 诇讙讜讚诇 讛谞拽专讗 讗爪讘注 讘住转诐 砖诇 讬诪讬谉 讜砖诇 砖诪讗诇 砖讛诐 讻谞讙讚 讚讘讜专 讝指讻讜止专 讗侄转 讬讜止诐 讛址砖址旨讈讘指旨转 讜讚讘讜专 诇止讗 转执旨挚谞职讗指祝 讗砖专 讘注讘讜专 砖诪讬专转 砖转讬讛诐 讛讬转讛 讛讙讗讜诇讛 讜讬砖讜注讛, 讜诇讻谉 讗讜诪专讬诐 讘' 驻注诪讬诐 拽执讜执旨讬谞讜旨, 讛讗讞转 讻谞讙讚 讝讻讜转 诪爪讜转 讛砖讘转 讜讛砖谞讬讛 讻谞讙讚 讝讻讜转 拽讬讜诐 诪爪讜转 诇讗 转谞讗祝 注诇 讻谉 讘讝讻讜转诐 砖转讬讛诐 谞指讙执讬诇指讛 讜职谞执砖职讉诪职讞指讛 转专转讬 诇讬砖谞讬.
讜注讜讚 谞专讗讛 诇讬 讘住"讚 诪讛 砖诪专讗讬诐 讘讗爪讘注 讚讬讚讜注 诪讛 砖讗诪专 专讘讬谞讜 讛讗专"讬 讝"诇 讘砖注专 讛讻讜谞讜转 讘讚专讜砖讬 讛爪讬爪讬转 讚讛讙讜讚诇 讛讜讗 讞住讚 讜讗爪讘注 讛住诪讜讻讛 诇讙讜讚诇 讛讬讗 讙讘讜专讛 讜讬讚讜注 讚讛爪讚讬拽讬诐 谞砖驻注讬诐 讟讜讘讛 讜讘专讻讛 注诇 驻讬 诪讚转 讛讙讘讜专讛 讙诐 讻谉 讜讻诪讜 砖讗诪专讜 专讝"诇 注诇 驻住讜拽 (讬砖注讬讛讜 诪讜, 讬讘) 讛指专职讞讜止拽执讬诐 诪执爪职旨讚指拽指讛, 砖讻诇 讛注讜诇诐 谞讝讜谞讬谉 讘爪讚拽讛 讜讛诐 谞讬讝讜谞讬谉 讘讝专讜注 讻诇讜诪专 讘诪讚转 讛讙讘讜专讛 讜讗讜诪专讬诐 讝侄讛 讛殖' 砖诐 讛专讞诪讬诐 拽执讜执旨讬谞讜旨 诇讜止 诇诪转拽 讘讜 诪讚转 讛讙讘讜专讛 讛专诪讜讝讛 讘讗爪讘注 讜讗谞讞谞讜 谞指讙执讬诇指讛 讜职谞执砖职讉诪职讞指讛 讘执旨讬砖讈讜旨注指转讜止, 谞讙讬诇讛 讘诪讚转 讛讚讬谉 讜谞砖诪讞讛 讘诪讚转 专讞诪讬诐 诇诪砖讜讱 砖驻注 诪讗转讜 讬转讘专讱 讘专讻讛 讜砖诇讜诐 讜讟讜讘讛 讜讞讬讬诐.



住职诇执讬拽 诪址住旨侄讻侄转 转旨址注植谞执讬转





讙讘讜专转 讗专讬

讬讜诐 砖谞讬转谞讜 讛专讜讙讬 讘讬转专 诇拽讘讜专讛 拽砖讛 诇讬 讛讗 讚讛专讜讙讬 讘讬转专 讛讬讛 诇讗讞专 砖讞专讘 讛讘讬转 讜砖谞讬诐 讜讞诪砖讬诐 砖谞讛 讛讬讛 讗讞专 讛讞讜专讘谉 讻讚讗诪专 讘诪讚专砖 讗讬讻讛 讜讛讗 讘住诪讜讱 转谞讬讗 讘转 诪诇讱 砖讜讗诇转 诪讘转 讻讛谉 讙讚讜诇 讜讗讞专 讛讞讜专讘谉 讗讬谉 诇讬砖专讗诇 诇讗 讻讛谉 讙讚讜诇 讜住讙谉 讜诇讗 诪砖讜讞 诪诇讞诪讛 讜爪专讬讱 诇讜诪专 诇专' 诪转谞讛 讚讛讗 讚拽转谞讬 讘转 诪诇讱 砖讜讗诇转 诪讘转 讻讛谉 讙讚讜诇 诇讗讜 讗讟"讜 讚讗讘 拽讗讬 讚诇讗 谞转拽谉 诇讬讜"讟 注讚 讗讞专 讻讱 讗诇讗 讗讬讜诐 讛讻驻讜专讬诐 诇讞讜讚 拽讗讬 砖讛讬讛 讬讜诐 讟讜讘 诪拽讜讚诐 讘注讜讚 砖讛讘讬转 拽讬讬诐 讜讗注"讙 讚拽讚讬诐 转谞讗 诇讞诪砖讛 注砖专 拽讜讚诐 诇讬讜诐 讛讻驻讜专讬诐 转谞讗 讗住讚专 讞讚砖讬诐 住诪讬讱 讚诪谞讬住谉 诪谞讬谞谉 诇讛讜 讜讛讜讬 讗讘 拽讜讚诐 诇讬讜讛"讻 砖讛讜讗 诇讗讞专讬讜 讘转砖专讬:





驻转讞 注讬谞讬诐

专砖"讬 讚"讛 诪砖讜讞 诪诇讞诪讛 讛讜讗 讛讻讛谉 讛诪讻专讬讝 讘诪诇讞诪讛 诪讬 讛讗讬砖 讛讬专讗 讜专讱 讛诇讘讘 砖诪注转讬 诪拽砖讬诐 讚诪驻讜专砖 讘住讜讟讛 讚祝 诪"讙 砖讝讛 讛讬讛 讗讜诪专 讛砖讜讟专 讻讚讻转讬讘 讜讬住驻讜 讛砖讜讟专讬诐 诇讚讘专 讗诇 讛注诐 讜讗诪专讜 诪讬 讛讗讬砖 讛讬专讗. 讛诪拽讜诐 讘专讞诪讬讜 讬讟注 转讜专转讜 讜讗讛讘转讜 讘诇讘谞讜 讜转讛讬讛 讬专讗转讜 注诇 驻谞讬谞讜 诇注讜讘讚讜 讘诇讘讘 砖诇诐 讜诇注住讜拽 讘转讜专讛 诇砖诪讛 住诪讗 讚讻诇讗 住诐 讞讬讬诐 :





砖注专讬 转讜专转 讘讘诇

(诇讗 专注"讗) 专讘 诪转谞讛 讗诪专 讬讜诐 砖谞转谞讜 讛专讜讙讬 讘讬转专 诇拽讘讜专讛.鈥斪溩涀愖曌ㄗ� 讬砖 诇讛转驻诇讗 注诇 专讘 诪转谞讛: 讗讬讱 讗驻砖专 砖讬讜"讟 砖诇 讟"讜 讘讗讘 谞转讞讚砖 专拽 诇讗讞专 讞讜专讘谉 讘讬转专, 讜讛专讬 诪砖谞讛 砖诇讬诪讛 砖谞讬谞讜 "诇讗 讛讬讜 讬诪讬诐 讟讜讘讬诐 诇讬砖专讗诇", 诪砖诪注 砖讻讘专 讛讬讜 诇驻谞讬诐, 讜讻讬讜诐 讘讟诇讜, 讜讗讬谉 注讜讚 诪讞讜诇讜转 讘讻专诪讬诐? 讜注讜讚 讛讗 转谞讬讗 讘住诪讜讱. "讘转 诪诇讱 砖讜讗诇转 诪讘转 讻讛"讙 讜讻讜'", 讛专讬 砖讻谉 讛讬讛 讘讝诪谉 砖讛讬讜 诪诇讱 讜讻讛"讙, 讜诪砖诪注 讚注诇 砖谞讬 讬诪讬诐 讟讜讘讬诐 拽讗讬, 注诇 讬讜讛"讻 讜注诇 讟"讜 讘讗讘.


讜诇讻谉 谞专讗讛 砖讗讬谉 讞讜诇拽 砖讬讜"讟 砖诇 讟"讜 讘讗讘 讻讘专 讛讬讛 讘讝诪谉 讛讘讬转, 讜诪砖讜诐 砖讗专 讛讟注诪讬诐 砖谞讗诪专讜 讻讗谉. 讗诇讗 砖专讘 诪转谞讛 讘讗 讜讛讜讚讬注, 砖诪讙诇讙诇讬谉 讝讻讜转 诇讬讜诐 讝讻讗讬, 讜拽专讛 讛讚讘专 砖讛专讜讙讬 讘讬转专 谞讬转谞讜 诇拽讘讜专讛 讘讗讜转讜 讬讜诐, 砖讛讬讛 讬讜"讟 讙讚讜诇 讘讝诪谉 讛讘讬转. 讜讬砖 住诪讱 诇驻讬专讜砖 讝讛, 砖讘讬专讜砖诇诪讬 讻讗谉 讛讘讬讗讜 讙"讻 讻诇 讛讟注诪讬诐 诇讬讜"讟 砖诇 讟"讜 讘讗讘 讛诪讘讜讗专讬诐 讘讘讘诇讬 讻讗谉, 讜专拽 讟注诪讜 砖诇 专讘 诪转谞讛 讛砖诪讬讟讜. 讜诇驻讬 讚讘专讬谞讜 诪讜讘谉 讟注诐 讛砖诪讟讛 讝讜. 讜讛谞讛 讘住讜祝 驻转讬讞转讗 讚讗讬讻讛 专讘转讬, 砖讛讜讗 诪讚专砖 讗专抓 讬砖专讗诇 讗讬转讗 诇驻谞讬谞讜 讙诐 讟注诪讜 砖诇 专讘 诪转谞讛, 讗讘诇 讗讬谉 讝讛 诪讙讜祝 讛诪讚专砖, 讗诇讗 谞讜住祝 讘讬讚讬 住讜驻专 讗讞讚 注"驻 讛讘讘诇讬, 讻诪讜 砖讛注讬专 讘诪转谞讜转 讻讛讜谞讛 砖诐. 讜讻讘专 讛注讬讚 讛专讘 讛讙讚讜诇 专"砖 讘讗讘注专 讝"诇 讘讛注专讛 诇诪讚专砖 讗讬讻讛 专讘转讬 砖讛讜"诇, 砖讘诪讚专砖 讗讞讚 讻转讘 讬讚 讘讗诪转 谞砖诪讟 讟注诪讜 砖诇 专讘 诪转谞讛.

